"Fără îndoială, şi la nivel naţional şi în judeţul Bistriţa-Năsăud, Uniunea Social Liberală cu aceşti candidaţi va câştiga voturile oamenilor pentru Parlament. Sunt sigur de asta. Vom avea cea mai semnificativă majoritate pe care vreodată o forţă politică a avut-o în Parlamentul României. Va fi mai mare decât a avut FSN în 1990. O să vedeţi", a susţinut Antonescu în faţa militanţilor reuniţi la lansarea candidaţilor USL din Bistriţa.

Liderul PNL a mai afirmat că premierul Victor Ponta "va avea în spatele său cea mai mare putere politică democratică, legitimă, adică cea mai mare susţinere parlamentară de după 1990 încoace". "Şi marea noastră miză, a tuturor, e ce vom reuşi să facem cu această putere", a adăugat el.

"Ca un om foarte afectiv mă gândesc cu îngrijorare la momentul firesc la care, terminându-ne treaba împreună pentru România, reuşind în acest proiect în 2016, nu ştiu când, va veni momentul să ne vedem fiecare de treaba noastră - PNL, PSD - şi să reîncepem o luptă, o competiţie politică absolut normală", a mai susţinut Antonescu.

Cine te reprezintă? Află totul despre politicienii aflaţi în funcţii publice!